turjo4nis/wikipedia-bn-dump-20250701 huggingface dataset:
সাংস্কৃতিক হীনম্মন্যতা

সাংস্কৃতিক বিলম্বনা হল সংস্কৃতি অধ্যয়ন ও সামাজিক নৃবিজ্ঞানের একটি ধারণা। সাংস্কৃতিক হীনম্মন্যতা বলতে বোঝায় নিজ শ্রেণী, জাতি ও দেশের ভাষা ও সংস্কৃতি সম্পর্কে এক ধরনের আত্তীকৃত হীনম্মন্যতাবোধ যার ফলে একজন ব্যক্তি নিজ শ্রেণী, দেশ, ও জাতির ভাষা ও সংস্কৃতির চেয়ে ভিন দেশ, জাতি, শ্রেণীর ভাষা ও সংস্কৃতিকে অগ্রাধিকার দেয়। এই ধারণাটির সাথে উপনিবেশী মানসিকতা ও চিন্তাশূন্য বুদ্ধিবৃত্তিবিরোধিতার সম্পর্ক রয়েছে। সাংস্কৃতিক বিলম্বনা সাধারণত নিজ দেশ ও অন্যান্য উপনিবেশিত দেশগুলো থেকে আগত চিন্তাবিদ, বিজ্ঞানী, শিল্পীদের গুরুত্ব দেয় না, এবং সব কিছুতেই পশ্চিমাদের অনুকরণ করে। সাংস্কৃতিক হীনম্মন্যদের মাঝে নিজ দেশীয় ভাষা ও সংস্কৃতির সাথে বিচ্ছিন্নতাও দেখা দেয় যাকে সাংস্কৃতিক বিচ্ছিন্নতাবোধ বলে।

সাংস্কৃতিক বিচ্ছিন্নতার সাথে সম্পর্ক 
সাংস্কৃতিক হীনম্মন্যতার সাথে সাংস্কৃতিক বিচ্ছিন্নতা্র নিবিড় সম্পর্ক রয়েছে কেননা নিজ সংস্কৃতির সাথে বিচ্ছিন্নতার ফলে একজন ব্যক্তি নিজস্ব শ্রেণী, সংস্কৃতিকে অবজ্ঞা বা অবমূল্যায়ন তথা পরিত্যাগ করে। সাংস্কৃতিক ভাবে একজন বিচ্ছিন্ন ব্যক্তি নিজ সংস্কৃতিকে অবমূল্যায়ন করে কিন্তু উপনিবেশক দেশের সংস্কৃতিকে অগ্রাধিকার দেয় তথা উপনিবেশক দেশের সংস্কৃতির জন্য ক্ষুধাতুর থাকে।  উত্তর-উপনিবেশবাদ তত্ত্ববিদ বিল অ্যাশক্রফ্ট, গেরেথ গ্রিফিথস এবং হেলেন টিফিন মনে করেন সাংস্কৃতিকভাবে বিচ্ছিন্ন একজন ব্যক্তি নিজ দেশে পরদেশি হয়ে থাকে, নিজেকে দেশচ্যুত মনে করে। ফলত তারা ভিন্ন কোন দেশ, সাধারণত পশ্চিমা কোন দেশের দিকে তাকিয়ে থাকে এবং সেখানকার সামাজিক মূল্যবোধকে নিজের মূল্যবোধ বলে মনে করে। সাংস্কৃতিক বিচ্ছিন্নতাবোধে সংক্রমিত সমাজগুলির সাংস্কৃতিক আত্মপরিচয় সাধারণত দুর্বল হয়ে থাকে এবং নিজেদের নিজেরাই মূল্য দেয় না।

সাংস্কৃতিক হীনম্মন্যতাবোধের সবচেয়ে বড় প্রকাশ হল আমেরিকান সব জিনিসের প্রতি আদেখলা ভাব; আমেরিকান চলচ্চিত্র, টেলিভিশন, সংগীত, পোশাক, ইংরেজি অপশব্দ (স্ল্যাংস), এমনকি নামগুলির জন্য সাংস্কৃতিক হীনম্মন্যরা অপরিসীম তৃষ্ণা দেখিয়ে থাকে। সাংস্কৃতিকভাবে বিচ্ছিন্ন ব্যক্তিরা তাদের নিজ সমাজের সংস্কৃতি বা ইতিহাসে তেমন আগ্রহও প্রদর্শন করে না এবং মূল্য দেয় না।

আরও দেখুন 

 উপনিবেশী মানসিকতা

তথ্যসূত্র 

অস্ট্রেলীয় সংস্কৃতি
সংস্কৃতি বিদ্যা
অপর্যালোচিত অনুবাদসহ পাতা
কেতুগ্রাম বিধানসভা কেন্দ্র

কেতুগ্রাম (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র। পূর্বে এই কেন্দ্রটি তপসিলি জাতির জন্য সংরক্ষিত ছিল। ২০১১ সালে কেন্দ্রটি উন্মুক্ত হয়।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭১ নং কেতুগ্রাম বিধানসভা কেন্দ্রটি  কেতুগ্রাম-১ সমষ্টি উন্নয়ন ব্লক এবং কেতুগ্রাম-২ সমষ্টি উন্নয়ন ব্লক এবং কশিগ্রাম এবং শ্রীখণ্ড গ্রাম পঞ্চায়েত গুলি কাটোয়া-১ সমষ্টি উন্নয়ন ব্লক গুলির অন্তর্গত।

কেতুগ্রাম বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত। পূর্বে এই কেন্দ্রটি বহরমপুর লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
সিপিআই (এম) এর তমাল চন্দ্র মাঝি কেতুগ্রাম এসসি কেন্দ্র থেকে জয়ী হন, ২০০৬ এবং ২০০১ সালে কংগ্রেসের অমর রামকে পরাজিত করেন, ১৯৯৬ সালে কংগ্রেসের নারায়ণ চন্দ্র পোদ্দারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর রাইচরণ মাঝি ১৯৯১ সালে বিজেপির চাঁদ কুমার সাহাকে, ১৯৮৭ সালে কংগ্রেসের প্রভাকর মণ্ডলকে, ১৯৮২ সালে কংগ্রেসের লাল মোহন সাহাকে এবং ১৯৭৭ সালে কংগ্রেসের প্রভাকর মণ্ডলকে পরাজিত করেন।

১৯৫১-১৯৭২
কংগ্রেসের প্রভাকর মণ্ডল ১৯৭২ সালে কেতুগ্রাম কেন্দ্র থেকে জয়ী হন। সিপিআই (এম) নির্মলচন্দ্র মণ্ডল ১৯৭১ সালে জয়ী হন। সিপিআই (এম) এর রামগতি মণ্ডল ১৯৬৯ সালে জয়ী হন। ১৯৬৭ সালে কংগ্রেসের পি. মণ্ডল জয়ী হন। সিপিআই এর শ্রী মোহন ঠাকুর ১৯৬২ সালে জয়ী হন। ১৯৫৭ সালে কেতুগ্রাম কেন্দ্রে যৌথ আসন ছিল। কংগ্রেসের শঙ্কর দাশ এবং আব্দুস সাত্তার উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, হিন্দু মহাসভার তারাপদ বন্দ্যোপাধ্যায় কেতুগ্রাম কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
পূর্ব বর্ধমান জেলার রাজনীতি
লিবিয়া বিশ্ববিদ্যালয়

লিবিয়া বিশ্ববিদ্যালয় বেনগাজি এবং ত্রিপোলী, লিবিয়া তে অবস্থিত একটি সরকারি বিশ্ববিদ্যালয়। ১৯৫৫ সালে এটি প্রতিষ্ঠিত হয় এবং ১৯৭৩ সালে এটি ভেঙ্গে দেওয়া হয়। বিশ্ববিদ্যালয়টি  পরে ত্রিপোলী বিশ্ববিদ্যালয় এবং বেনগাজি বিশ্ববিদ্যালয় নামে দুটি বিশ্ববিদ্যালয়েে ভাগ হয়।

তথ্যসূত্র

লিবিয়ার বিশ্ববিদ্যালয়
১৯৫৫-এ প্রতিষ্ঠিত শিক্ষাপ্রতিষ্ঠান
১৯৫৫-এ প্রতিষ্ঠিত বিশ্ববিদ্যালয় ও কলেজ
বেনগাজি বিশ্ববিদ্যালয়

বেনগাজি বিশ্ববিদ্যালয় (পূর্ব নাম গেরুইনিস বিশ্ববিদ্যালয়)  লিবিয়ার একটি সরকারি বিশ্ববিদ্যালয়। বেনগাজি অবস্থিত বিশ্ববিদ্যালয়টি লিবিয়ার উচ্চ শিক্ষার জন্য খুবই গুরুত্বপূর্ণ প্রতিষ্ঠান। এটি ১৯৫৫ সালে লিবিয়া বিশ্ববিদ্যালয় নামে প্রতিষ্ঠিত হয়।

ইতিহাস
১৯৫৫ সালে এটি প্রতিষ্ঠিত হয় লিবিয়া বিশ্ববিদ্যালয় নামে। ১৯৭৩ লিবিয়া ববিশ্ববিদ্যালয় ভেঙ্গে ত্রিপোলী বিশ্ববিদ্যালয় এবং বেনগাজি বিশ্ববিদ্যালয় নামে দুটি বিশ্ববিদ্যালয়ে ভাগ হয়।

তথ্যসূত্র

লিবিয়ার বিশ্ববিদ্যালয়
১৯৫৫-এ প্রতিষ্ঠিত শিক্ষাপ্রতিষ্ঠান
১৯৫৫-এ প্রতিষ্ঠিত বিশ্ববিদ্যালয় ও কলেজ
কার্গিল

কার্গিল ভারতের লাদাখ অঞ্চলের কার্গিল জেলার একটি শহর। লেহের পরে এটি লাদাখের দ্বিতীয় বৃহত্তম শহর। এটি যথাক্রমে পশ্চিমে দ্রাস ও শ্রীনগর থেকে ৬০ কিমি এবং ২০৪ কিলোমিটার দূরে অবস্থিত, লেহ থেকে  ২৩৪ কিলোমিটার পূর্ব, পাদুম থেকে ২৪০ কিমি দক্ষিণে এবং দিল্লি থেকে ১,০৪৭ কিলোমিটার দক্ষিণে অবস্থিত।

ভৌগোলিক অবস্থান 
কার্গিল শহরের গড় উচ্চতা ২,৬৭৬ মিটার (৮,৭৮০ ফুট) এবং সরু নদীর তীরে অবস্থিত। কার্গিল শহর শ্রীনগর থেকে ২০৪ কিলোমিটার (১২৭ মাইল) দূরে অবস্থিত, শহরের উত্তরাঞ্চল জুড়ে এলওসি অবস্থিত। হিমালয়ের অন্যান্য স্থানের মতো কার্গিলে নাতিশীতোষ্ণ জলবায়ু হয়েছে। গ্রীষ্মকাল শীতল রাতের সাথে উষ্ণ হয়, শীতকাল দীর্ঘ এবং তাপমাত্রা -৪৮ ডিগ্রি সেলসিয়াস (-৫৪ ডিগ্রী ফারেনহাইট) হয়।

যোগাযোগ 
কার্গিল বিমানবন্দর শহর থেকে 8 কিলোমিটার দূরে অবস্থিত একটি অ-পরিচালনাবিহীন বিমানবন্দর। বিমানবন্দরটি UDAN স্কিমে অন্তর্ভুক্ত করা হয়েছে এবং অদূর ভবিষ্যতে এটি চালু করার প্রস্তাব করা হয়েছে। নিকটতম কর্মক্ষম বিমানবন্দর হল শ্রীনগর আন্তর্জাতিক বিমানবন্দর।

শ্রীনগর থেকে লেহ সংযোগকারী একটি ভারতীয় জাতীয় মহাসড়ক (NH 1) কার্গিলের মধ্য দিয়ে কেটেছে।

তথ্যসূত্র

বহিঃসংযোগ

 Reach Ladakh 
 Sights in Kargil 
 Kashmir Sentiel
 kargil.nic.in
 Kargil War 1999

কার্গিল জেলার শহর ও নগর
ভারতের কেন্দ্রশাসিত অঞ্চলের রাজধানী
মাইকেল সি. হল

মাইকেল কার্লাইল হল (; জন্ম: ১ ফেব্রুয়ারি ১৯৭১) হলেন একজন মার্কিন অভিনেতা। তিনি শোটাইমের টেলিভিশন ধারাবাহিক ডেক্সটার-এ ডেক্সটার মরগান চরিত্রে এবং এইচবিওর নাট্যধর্মী ধারাবাহিক সিক্স ফিট আন্ডার-এ ডেভিড ফিশার চরিত্রে অভিনয় করে প্রসিদ্ধি অর্জন করেন। ডেক্সটার চরিত্রে তার কাজের জন্য তিনি ২০১০ সালে একটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন।

নর্থ ক্যারোলাইনার রালেইয়ে জন্মগ্রহণ ও বেড়ে ওঠা হল ১৯৯৬ সালে নিউ ইয়র্ক বিশ্ববিদ্যালয়ের টিশ স্কুল অব দি আর্টস থেকে অভিনয় প্রোগ্রামে স্নাতক সম্পন্ন করেন। তিনি ব্রডওয়েতে ক্যাবারে নাটকের পুনরুজ্জীবিতকরণে অভিনয়ের মধ্য দিয়ে তার অভিনয় জীবন শুরু করেন এবং ১৯৯০-এর দশকের মাঝামাঝি থেকে শেষভাগ পর্যন্ত বিভিন্ন ধরনের নাটকে অভিনয় করেন। মঞ্চে অভিনয়ের খ্যাতি ছড়িয়ে পড়লে তিনি ২০০১ থেকে ২০০৫ পর্যন্ত প্রচারিত সিক্স ফিট আন্ডার-এ কাজের সুযোগ পান। ২০০৬ সালে তিনি ডেক্সটার ধারাবাহিকে ডেক্সটার মরগান চরিত্রে অভিনয় শুরু করেন যা ২০১৩ সালে সমাপ্ত হয়। ২০১৯ সালে নেটফ্লিক্সের থ্রিলার চলচ্চিত্র ইন দ্য শ্যাডো অব দ্য মুন-এ শ্রেষ্ঠাংশে অভিনয় করেন।

পুরস্কার ও মনোনয়ন

তথ্যসূত্র

বহিঃসংযোগ

 
 
 
 

১৯৭১-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
নর্থ ক্যারোলাইনার অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন শেকসপিয়ারীয় অভিনেতা
ক্যান্সার থেকে বেঁচে যাওয়া ব্যক্তি
গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
স্ক্রিন অ্যাক্টরস গিল্ড পুরস্কার বিজয়ী
অডিওবই পাঠক
কিশোরগঞ্জ সরকারি বালক উচ্চ বিদ্যালয়

কিশোরগঞ্জ সরকারি বালক উচ্চ বিদ্যালয় কিশোরগঞ্জ জেলার কিশোরগঞ্জ পৌরসভায় অবস্থিত বিদ্যালয়টি বাংলাদেশের অন্যতম প্রাচীন শিক্ষাপ্রতিষ্ঠান। বর্তমানে স্কুলটিতে দুই শিফটে প্রায় ১২৮২ শিক্ষার্থী ও ৫২ জন শিক্ষক রয়েছেন।

ইতিহাস
১৮৮১ সনে প্রতিষ্ঠিত শত বৎসরের পুরাতন কিশোরগঞ্জ হাই স্কুল পরবতীতে ১৯৪১ সনে  কিশোরগঞ্জ রামানন্দ ইউনিয়ন হাই স্কুল নামকরণ করা হয়। ০১-০১-১৯৬৭ সনে প্রাদেশিকীকরণ করার পর  বিদ্যালয়ের নাম কিশোরগঞ্জ সরকারি বালক উচ্চ বিদ্যালয় রাখা হয় । বিদ্যালয় হচ্ছে একটি প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই  দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় সাধারণত তাত্ত্বিক জ্ঞান বিতরণ করে। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য পাঠ্যপুস্তক থাকে। বিদ্যালয় সকল পাঠসহায়ক পরিবেশকে বোঝায় বলে স্কুল, কলেজ, বিশ্ববিদ্যালয় সবকিছুর সাধারণ নামই বিদ্যালয়। কিশোরগঞ্জ সরকারি বালক উচ্চ বিদ্যালয়টি কিশোরগঞ্জ পৌরসভার মধ্যে অবস্থিত। বিদ্যালয়টির বর্তমান প্রধান শিক্ষক জনাবা সেলিনা বেগম।

শিক্ষা-সহায়ক কার্যক্রম 
লেখাপড়ার পাশাপাশি কিশোরগঞ্জ সরকারী বালক উচ্চ বিদ্যালয় শিক্ষা-সহায়ক কার্যক্রমকেও বিশেষ গুরুত্ব দেয়া হয়।প্রতি বছর ই বার্ষিক ক্রীড়া প্রতিযোগিতা,সাংস্কৃতিক অনুষ্ঠান,মিলাদ-মাহফিল অনুষ্ঠিত হয়।তাছাড়া আন্তঃস্কুল ক্রিকেট, ফুটবল, ব্যাডমিন্টন,বির্তক প্রতিযোগিতাসহ বিভিন্ন খেলা হয়ে থাকে।তাছাড়া প্রতি বছর ই ছাত্ররা বিজ্ঞান মেলায় অংশগ্রহন করে সেরা স্থান অর্জন করছে। এ কারণে প্রতিবছর মাধ্যমিক পরীক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।

ছাত্রাবাস
স্কুল থেকে অদূরে শহরের আলোর মেলায় রয়েছে ছাত্রদের জন্য একটি ছাত্রাবাস। এর পাশেই রয়েছে হোস্টেল সুপারের বাসভবন। যা ২০০৬ সালে ছাত্র-শিক্ষকদের বাহির করে বিয়াম ল্যাবরেটরি কর্তৃপক্ষ জোরপূর্বক দখল করে।

ক্রীড়া 
শহরের আলোর মেলায় ছাত্রাবাস সংলগ্ন ৮.১০ একরের একটি সুবিশাল খেলার মাঠ রয়েছে। তবে বর্তমানে মাঠটি বিয়াম ল্যাবরেটরি স্কুল কর্তৃক অবৈধ ভাবে দখলীকৃত হয়ে আছে।

এছাড়া অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে।

সাংস্কৃতিক
সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকাণ্ডে অসংখ্যবার শ্রেষ্ঠত্বের সুনাম বয়ে এনেছে।

ধর্মচর্চা 
সকল ধর্মাবলম্বী ছাত্রদেরই নিজ নিজ ধর্ম পালনের পূর্ণ স্বাধীনতা এই বিদ্যালয়ে রয়েছে। বিদ্যালয় প্রাঙ্গণে অডিটোরিয়াম ভবনের দুতলায় সকল ধর্মাবলম্বীদের জন্য প্রার্থনা কক্ষ এবং ওজুখানা রয়েছে । এছাড়া, বিদ্যালয়ে একটি পাঠাগার রয়েছে। সেখানে সকল ধর্মের পুস্তকাদি সংরক্ষিত রয়েছে।

আরো দেখুন 
 সরযূ বালা সরকারি বালিকা উচ্চ বিদ্যালয়, কিশোরগঞ্জ
 গুরুদয়াল সরকারি কলেজ
 বনগ্রাম আনন্দ কিশোর স্কুল এন্ড কলেজ

তথ্যসূত্র 

১৮৮১-এ ভারতে প্রতিষ্ঠিত
বাংলাদেশের বালক বিদ্যালয়
১৮৮১-এ প্রতিষ্ঠিত শিক্ষাপ্রতিষ্ঠান
কিশোরগঞ্জ জেলার বিদ্যালয়
গে পানশালা

গে পানশালা হচ্ছে পান করার এমন একটি জায়গা যেখানে খাদ্যাদি সরবরাহকারীরা লেসবিয়ান, গে, উভকামী এবং রূপান্তরকামীদের প্রধানত ও একচেটিয়াভাবে খাদ্য, পানীয় সরবরাহ করে। গে পদবাচ্যটি এলজিবিটি এবং ক্যুয়ের সম্প্রদায়ের মধ্যে সর্বোচ্চ ভাবে ব্যবহৃত হয়। গে সংস্কৃতির একসময় অন্যতম কেন্দ্রবিন্দু ছিল গে পানশালা যা ইন্টারনেটের এর আবির্ভাব এবং পশ্চিমা সংস্কৃতিতে এলজিবিটি মানুষদের পুনঃপুনঃ স্বীকৃতির কারণে এলজিবিটি কমিউনিটির মানুষরা এখানে যাওয়ার আগ্রহ হারিয়ে ফেলছেন এবং এই জাতীয় পানশালা ধীরে ধীরে বিলুপ্ত হয়ে যাচ্ছে।

ইতিহাস

জাপান 

প্রাচীন কে পান শহরে অবস্থিত নিউ জার্সিতে যা টোকিওতে প্রথম চালু হয় ১৯৬৬ সালে। টোকিওর বেশি ভাগ পানশালা সিংজুকু জেলায় অবস্থিত যা প্রায় ৩০০ টির মত পানশালার মিলিত স্থল। প্রত্যেক পানশালা ক্রেতার আগ্রহভেদে বিশেষভাবে সাজানো হয়।

জর্ডান

জর্ডানের সবচেয়ে প্রাচীন গে সংস্থা আম্মানে অবস্থিত। যা একইসাথে পানশালা, ক্যাফে, রেস্টুরেন্ট ও পাঠাগার। এর নাম হলো বুকস@ক্যাফে। ১৯৯৭ সালে প্রথম চালু হয়। খোলার পর জর্ডান সরকার থেকে গোপনীয়তার সাথে এখানে প্রবেশ করত এবং তদন্ত করত। সরকারের দাবী এ ধরনের পানশালা সাধারণ মানুষের অনুভূতিতে আঘাত হানতে পারে বিধায় তাদের এধরনের তদন্ত চলত। অবশ্য বর্তমানে এর মালিক দাবি করেছেন তার সাথে সরকারের কোন বিরোধ নেই এবং দ্বিতীয় বার সাধারণের জন্য চালু হয়েছে

দক্ষিণ কোরিয়া

সিওলের বেশিরভাগ গে পানশালাসিওলের ইটাউন এলাকায় অবস্থিত যা সেনাবাহিনীর ক্যাম্প এর নিকটস্থ। কিন্তু বর্তমানে বেশিরভাগ ক্লাবগুলো সিঞ্চন এলাকায় স্থাপিত হচ্ছে। তাদের মতে এলাকাটি অনেক বেশি সহনশীল। একটি পুরুষ পানশালা বলেছে কোরীয় পানশালার সংস্কৃতি যুক্তরাষ্ট্রের পানশালা সংস্কৃতির মত সরাসরি নয়। এখানে একজন পুরুষ অপর পুরুষের প্রতি আগ্রহ দেখাতে চাইলে ওয়েটার এর মাধ্যমে কোন পানীয় তাকে অফার করে। সবচেয়ে প্রাচীন লেসবিয়ান পানশালাটি সিওলে সালে অবস্থিত যা ১৯৯৬ সালে প্রথম চালু হয়।

আজকের সময়ে

বিভিন্ন মানুষ জানিয়েছে তারা মনে করেন গে পানশালা যুগের সাথে তাল মিলিয়ে বিলুপ্ত হয়ে যাবে। এন্দ্রু সুলিভিয়ান তার প্রবন্ধ "দ্য এন্ড অব গে কালচারে" গে পানশালা বন্ধের জন্য ইন্টারনেটকে মুখ্য কারণ হিসেবে বিবেচনা করেছে। তার মতে কেও যৌনক্রিয়া বা ডেট করতে চাইলে ইন্টারনেটেই সে প্রথম অন্বেষণ করে। ফলে গে পানশালার প্রয়োজনীয়তা তার কাছে খুব একটা না।

জুন থমাস গে পানশালাকে মানুষের প্রত্যাখানের কারণ হিসেবে ব্যাখা করেছেন সমকামী ব্যক্তিরা বর্তমানে কম বৈষম্যের শিকার হয়, ফলে তাদের জন্য পানশালার মত আলাদা কিছুর প্রয়োজন হয় না। এন্টারপ্রিনার সাময়িকী ২০১৭ সালে যে ১০টি ব্যবসা বিলুপ্ত হয়ে যাবে বলে তালিকা করেছে তারমধ্যে গে পানশালাকে রাখে।

সংগীত
সংগীত যার সাথে ডিজে গানগুলো মিশে গেছে এবং গে পানশালায় তা অহরহ বাজানো হয়। সাধারণত গে পানশালায় পপ, নৃত্য, কনটেম্পোরারী আরএন্ডবি, হাউস, ট্রান্স, এবং টেকনো বিষয়গুলোই সংগীতের মধ্যে অনুষ্ঠিত হয়। বৃহত্তর উত্তর আমেরিকা ও অস্ট্রেলীয়ার শহরে এক বা একাধিক গে পানশালায় দেশীয় সংগীত বাজাতে দেখা যায়।

তথ্যসূত্র 

এলজিবিটিকিউ নৈশক্লাব
বন্ড বিশ্ববিদ্যালয়

বন্ড বিশ্ববিদ্যালয় অস্ট্রেলিয়ার প্রথম বেসরকারি অলাভজনক বিশ্ববিদ্যালয়। এটি  রোবিনা, গোল্ড কোস্ট, কুইন্সল্যান্ড-এ অবস্থিত। বিশ্ববিদ্যালয়টি মূলত উচ্চ শিক্ষায় আলোকপাত করে থাকে। এখানে ববছরে ৩ সেমিষ্টার হয়ে থাকে। বিশ্ববিদ্যালয়টি ২ বছরে স্নাতক ড্রিগ্রী শেষ করার অনুমতি দিয়ে থাকে।

ইতিহাস 
বন্ড কর্পোরেশন-এর চেয়ারম্যান এলন বন্ডের উদ্যোগে বন্ড বিশ্ববিদ্যালয়টি প্রতিষ্ঠিত হয়।

তথ্যসূত্র

অস্ট্রেলিয়ার বিশ্ববিদ্যালয়
১৯৮৭-এ প্রতিষ্ঠিত শিক্ষাপ্রতিষ্ঠান
১৯৮৭-এ প্রতিষ্ঠিত বিশ্ববিদ্যালয় ও কলেজ
উপনিবেশী মানসিকতা

উপনিবেশী মানসিকতা হল একধরনের আত্তীকৃত জাতিগত ও সাংস্কৃতিক হীনম্মন্যতা যা ভিন্ন কোন জাতি কর্তৃক দীর্ঘকাল শাসিত ও উপনিবেশিত হলে শাসিত পরাধীন জাতির মাঝে ঘটে থাকে। একে উপনিবেশিত মানসিকতা বলা হয়েও থাকে। উপনিবেশী মানসিকতাধারীরা মনে করে তাদের নিজস্ব সংস্কৃতি থেকে স্বয়ংকৃতভাবেই উপনিবেশক বা উপনিবেশকারী জাতির সংস্কৃতি উন্নততর। উত্তরউপনিবেশবাদ তত্ত্ববিদরা প্রাক্তন উপনিবেশগুলো স্বাধীনতা অর্জনের পরবর্তীকালেও উপস্থিত উপনিবেশায়নের প্রভাব আলোচনা করতে গিয়ে উপনিবেশী মানসিকতা শব্দদ্বয়ের অবতারণা করেছেন। ঐতিহাসিকভাবে দীর্ঘকাল উপনিবেশায়ন বা পরাধীনতার মধ্য দিয়ে গেলে একটি জাতির মাঝে উপনিবেশক শাসক জাতির যে চেতনাগত আধিপত্য তৈরি হয় তা বোঝাতে গিয়ে উপনিবেশী মানসিকতা ধারণাটি ব্যবহৃত হয়। উপনিবেশয়ান তথা পরাধীনতার মধ্য দিয়ে গেলে একটি জাতির মাঝে যে যৌথ বিষণ্ণতা, ক্রোধসহ অন্যান্য মানসিক বিকার দেখা যায় তা আলোচনা করতে মনোবিজ্ঞানেও উপনিবেশী মানসিকতা ধারণাটি ব্যবহার করা হয়। পশ্চিমা সাংস্কৃতিক আধিপত্যের ফলে পরাধীন জাতির মানসিক ভাঙ্গন তথা উপনিবেশী মানসিকতা নিয়ে আলোচনাকারীদের অন্যতম মার্ক্সবাদী চিন্তাবিদ ফ্রানৎস ফানোঁ ও অ্যান্টোনিও গ্রামসি।

আরও দেখুন 
 সাংস্কৃতিক হীনম্মন্যতা
 উপনিবেশক মানসিকতা

টীকা

তথ্যসূত্র 

এশিয়ায় ইউরোপীয় উপনিবেশ
বর্ণ ও সমাজ
সংস্কৃতি বিদ্যা
সাংস্কৃতিক নৃবিজ্ঞান
উপনিবেশবাদ
উদ্ধৃতি শৈলী ত্রুটি: তারিখ
স্বজাত্যকেন্দ্রিকতা
মাসতুং জেলা

মাসতুং জেলা () পাকিস্তানের বেলুচিস্তান প্রদেশের উত্তর-পশ্চিমে অবস্থিত একটি জেলা। ১৯৯১ সালে জেলাটি নতুন জেলা হিসাবে গঠিত হওয়ার আগ পর্যন্ত, মাসতুং কালাত জেলার অন্যতম অংশ হিসেবে পরিচালিত হত।

প্রশাসন
জেলাটি ৩টি তহসিল নিয়ে গঠিত হয়েছে:
দস্ত
কার্দিগাপ
মাসতুং

তথ্যসূত্র

গ্রন্থপঞ্জি

বহিঃসংযোগ

Mastung District  at www.balochistan.gov.pk 
 Pashtuns were once principal inhabitants of Mastung

বেলুচিস্তান, পাকিস্তানের জেলা
মাসতুং জেলা
পাকিস্তানের জেলা
ওয়াশুক জেলা

ওয়াশুক জেলা () পাকিস্তানের বেলুচিস্তান প্রদেশের একটি জেলা। ওয়াশুক হচ্ছে জেলাটি প্রধান সদর দপ্তর; এটি জেলার একেবারে কেন্দ্রীয় অঞ্চলে অবস্থান করছে।

প্রশাসন 
প্রাথমিকভাবে বেলুচিস্তান প্রদেশের খারান জেলার অংশে ওয়াশুক জেলা গঠিত হয়েছিল। এরপর ২০০৭ সালে এটি একটি পৃথক জেলা হিসেবে ঘোষণা করা হয়, তবে এর প্রশাসনিক বিভিন্ন বিষয়গুলি প্রধানত খারান জেলা থেকে পরিচালিত হয়ে থাকে।

এছাড়াও এখানে আরও ৩টি তহসিল বা উপজেলা রয়েছে। ১০ টি ইউনিয়ন পরিষদ এবং ২১৬ টি মৌজা (গ্রাম) রয়েছে।

তথ্যসূত্র

বহিঃসংযোগ 

 ওয়াশুক জেলা 

 
বেলুচিস্তান, পাকিস্তানের জেলা
পাকিস্তানের জেলা
চ্যাপেল-হ্যাডলি ট্রফি

চ্যাপেল-হ্যাডলি ট্রফি অস্ট্রেলিয়া ও নিউজিল্যান্ড এর মধ্যকার একটি ওয়ানডে সিরিজ। এটির নামকরণ করা হয় দেশ দুটির কিংবদন্তি দুই ক্রিকেটীয় পরিবার, অস্ট্রেলিয়ার চ্যাপেল ভাইদের(ইয়ান, গ্রেগ, ট্রেভর এবং ওয়াল্টার হ্যাডলি ও তার তিন সন্তানের(ব্যারি, ডেইল, রিচার্ড) নামে।

ফলাফল

সিরিজ

ম্যাচ

প্রতিটি সিরিজের ফলাফল

তথ্যসূত্র

ক্রিকেট পরিভাষা
একদিনের আন্তর্জাতিক ক্রিকেট প্রতিযোগিতা
আন্তর্জাতিক ক্রিকেটে অস্ট্রেলিয়া
ক্রিকেট পুরস্কার ও র‌্যাঙ্কিং
ক্রিকেটে প্রতিপক্ষ
আন্তর্জাতিক ক্রিকেটে নিউজিল্যান্ড
শহীদ সিকান্দারাবাদ জেলা

শহীদ সিকান্দারাবাদ জেলা পাকিস্তানের বেলুচিস্তানের প্রদেশে অবস্থিত একটি অন্যতম জেলা। সুরব হচ্ছে জেলাটি প্রধান সদর দপ্তর; যা একেবারে কেন্দ্রীয় অঞ্চলে অবস্থান করছে। ২০১১ সালের ১ আগস্ট তারিখে কালাত জেলা থেকে জেলাটি আলাদা করা হয়।

তথ্যসূত্র

বেলুচিস্তান, পাকিস্তানের জেলা
শহীদ সিকান্দারাবাদ জেলা
বিদেশমুখিতা

বিদেশমুখিতা বা বিদেশমুখিনতা হল নিজ জাতির সাংস্কৃতিক ও বাণিজ্যিক পণ্য, শৈলী, ও চিন্তার চেয়ে অন্য জাতির পণ্য, শৈলী, চিন্তাকে অধিকতর গুরুত্ব দেওয়া। সাধারণত সাংস্কৃতিক হীনম্মন্যতা ও উপনিবেশী মানসিকতা থেকে বিদেশমুখিনতার জন্ম হয়। বাংলাদেশে বিদেশমুখিতার কারণে নিজস্ব সাংস্কৃতিক ও বাণিজ্যিক পণ্য বা ব্র্যান্ড গড়ে উঠছে না।

ভোক্তার বিদেশমুখিতা 
তার ডক্টরেট গবেষণায় স্টিভেন জেমস লরেন্স মত দেন যে ভোক্তাদের নিজ দেশের পণ্যকে বাদ দিয়ে বিদেশি পণ্য কেনার সিদ্ধান্ত নেওয়ার ক্ষেত্রে বিদেশমুখিতা একটি প্রভাবশালী কারণ হতে পারে।

পূজা মণ্ডল ভারত থেকে কিছু উদাহরণ উদ্ধৃত করেছেন: 'দেশি সাংস্কৃতিক ও বাণিজ্যিক পণ্য, শৈলী, ও চিন্তা চেয়ে বিদেশি সামগ্রী, সংস্কৃতি উন্নততর' এই বিদেশমুখি বিশ্বাস ও পক্ষপাত ইন্দোনেশিয়ার পশ্চিমা শিক্ষায় শিক্ষিতদের ভিতর আত্মপরিচয়ে সংকট করে যা বন্ধ হওয়া উচিত বলে মনে করেন, গ্রেস সুসেটো।

ভোক্তার বিদেশমুখিতার পরিমাপ 
ভোক্তাদের বিদেশমুখিতা পরিমাপ করার জন্য স্টিভেন জেমস লরেন্স CXENO নামে একটি পরিমাপক প্রস্তাব করেছেন যা ভোক্তাদের বিদেশমুখিতা কীভাবে তাদের ক্রেতাসূচক আচরণ প্রভাবিত করে তা বলতে পারবে। সম্প্রতি প্রস্তাবিত আরেকটি পরিমাপক হল XSCALE যা ভোক্তাদের সামাজিক ও ক্রেতাসূচক উভয় আচরণকে বিচার বিদেশমুখি ক্রয়স্বভাবকে সাংখ্যিক মান প্রদর্শন করে।

আরো দেখুন 

 সাংস্কৃতিক হীনম্মন্যতা
 উপনিবেশী মানসিকতা

তথ্যসূত্র 

নৃবিজ্ঞান
অপর্যালোচিত অনুবাদসহ পাতা
বহুসংস্কৃতিবাদ
পক্ষপাতিত্ব
পূর্বসংস্কার
রাজনৈতিক পরিভাষা
ভাষা সংক্রান্ত বিরোধ
গোয়াদার জেলা

গোয়াদার জেলা (বেলুচি এবং ), পাকিস্তানের বেলুচিস্তান প্রদেশের একটি জেলা। গোয়াদার নামটি গোয়াত ও দার থেকে এসেছে; ()، যার অর্থ হচ্ছে বাতাস দরজা। ১৯৭৭ সালের ১ জুলাই তারিখে পৃথক জেলা হিসেবে গোয়াদারকে বিভক্ত করা হয়। গোয়াদার শহরটি মূলত গোয়াদার জেলার সদর দপ্তর হিসেবে পরিচালিত হয়ে থাকে।

প্রশাসন
গোয়াদার জেলা ৪টি তহবিলে বা উপ-জেলাগুলিতে বিভক্ত হয়ে গঠিত হয়েছে। নিম্নে আলোচিত হলঃ

 গোয়াদার
 জিয়ানি
 ওরমারা
 পাসনি

তথ্যসূত্র

বহিঃসংযোগ

 Gwadar District at www.balochistan.gov.pk 
 District Gwadar at www.balochistanpolice.gov.pk
 Gwadar Development Authority

বেলুচিস্তান, পাকিস্তানের জেলা
গোয়াদার জেলা
১৯৭৭-এ পাকিস্তানে প্রতিষ্ঠিত
পাকিস্তানের জেলা
উপনিবেশক মানসিকতা

উপনিবেশক মানসিকতা বলতে উপনিবেশস্থাপনকারীর প্রভুত্বকামী মানসিকতা বোঝায়, যার ফলে উপনিবেশক উপনিবেশিতকে নিজের চেয়ে অনুন্নত ভাবে এবং উপনিবেশিতকে শাসনের অধিকার রাখে বলে মনে করে। একে অনেকে ঔপনিবেশিক মানসিকতাও বলে থাকে। বিউপনিবেশায়ন সম্পূর্ণ না হওয়ায় এখনও ব্রিটিশদের রেখে যাওয়া রাষ্ট্রকাঠামোর উপর চলছে বাংলাদেশ নামক উত্তরউপনিবেশী রাষ্ট্র। উপনিবেশক মানসিকতা থেকেই পাকিস্তানি শাসকরা ব্রিটিশদের মতো এদেশের মানুষদের উপনিবেশকদের দৃষ্টিভঙ্গিতে দেখত।

উপনিবেশক মানসিকতার কারণে বাংলাদেশে প্রশাসনিক কর্মকতারা জনসাধারণের কাছ থেকে 'স্যার' সম্বোধন দাবি করে, লিখেছেন আবু সাঈদ আল মাহমুদ স্বপন। ঔপনিবেশিক রাষ্ট্রকাঠামো প্রশাসনিক কর্মকর্তাদের "পাবলিক সার্ভেন্টের পরিবর্তে ‘লর্ড অব পাবলিক’" বানিয়ে ফেলে। হাসানুল হক ইনুও বাংলাদেশের আমলাদের মানসিকতাকে উপনিবেশক মানসিকতা বলেছেন। জনগণের ভোটে নির্বাচিত অনেক জনপ্রতিনিধিকেও নিয়োগকর্তা জনগণ 'স্যার' না বললে বিরক্ত হতে দেখা যায়। ২০১০ সালে বিসিএস ক্যাডারদের উদ্দেশে বাংলাদেশের প্রধানমন্ত্রী শেখ হাসিনা বলেন, ঔপনিবেশিক মানসিকতা থেকে বেরিয়ে এসে জনগণের কল্যাণে কাজ করতে হবে। ২০১৪ সালের ডিসেম্বরে গণপূর্ত মন্ত্রণালয়ের কার্যালয়ে ঊর্ধ্বতন কর্মকর্তাদের সঙ্গে মতবিনিময়কালে হাসিনা ঔপনিবেশিক মানসিকতা ত্যাগের আহ্বান জানিয়ে লাল দালান আর নয় বলে এগুলো ভেঙে ফেলে নতুন ভবন নির্মাণের ওপর গুরুত্বারোপ করেছিলেন। ২০১৮ সালের জেলা প্রশাসক সম্মেলনে বাংলাদেশের প্রধানমন্ত্রী শেখ হাসিনা বাংলাদেশের প্রশাসনিক কর্মকর্তাদের উপনিবেশক মানসিকতা বর্জন করতে আহ্বান জানিয়েছিলেন। উপনিবেশক মানসিকতার বিপরীত মানসিকতা হল উপনিবেশী মানসিকতা। উপনিবেশী মানসিকতার ফলে উপনিবেশিত ব্যক্তি উপনিবেশকের উপনিবেশায়ন মেনে নেয় এবং প্রতিবাদ করে না।

আরও দেখুন 

 উপনিবেশী মানসিকতা
 সাংস্কৃতিক হীনম্মন্যতা
 বিউপনিবেশায়ন

তথ্যসূত্র 

বর্ণ ও সমাজ
সংস্কৃতি বিদ্যা
সাংস্কৃতিক নৃবিজ্ঞান
উপনিবেশবাদ
জোসেপ ভায়ে

হোসে ভায়ে মাস (১৩ নভেম্বর ১৯১৮ – ৩১ ডিসেম্বর ২০০৫) বার্সেলোনার একজন আক্রমণভাগের খেলোয়াড় ছিলেন। তিনি তার ক্যারিয়ারের অধিকাংশ সময় বার্সেলোনার হয়ে খেলেছেন, যেখানে তিনি ৭৭ ম্যাচে ২০টি গোল করেছেন। অতঃপর তিনি এক মৌসুমের জন্য বাদালোনার হয়ে খেলার পর, সান আর্দ্রেসে যোগদান করেন, যেখানে তিনি ১৭ ম্যাচে ২টি গোল করেছেন। তিনি ১৯৫২ সালে সান আর্দ্রেসের হয়ে খেলার পর ফুটবলকে বিদায় জানান। তিনি তার ক্যারিয়ারে সর্বমোট ১১২টি ম্যাচে ২৩টি গোল করেছেন।

অর্জন
 লা লিগা (৩): ১৯৪৪–৪৫, ১৯৪৭–৪৮, ১৯৪৮–৪৯
 লাতিন কাপ (১): ১৯৪৮–৪৯ 
 এভা দুয়ার্তে কাপ (১): ১৯৪৮–৪৯ 
 হেনেরালিসিমো কাপ (১): ১৯৪১–৪২
 কোপা দে অরো আর্জেন্টিনা (১): ১৯৪৫–৪৬

তথ্যসূত্র

বহিঃসংযোগ
 
 বার্সেলোনার ওয়েবসাইট জোসেপ ভায়ে

১৯১৮-এ জন্ম
২০০৫-এ মৃত্যু
ফুটবল ক্লাব বার্সেলোনার খেলোয়াড়
ফুটবল ফরোয়ার্ড
এনরিকে পিনিয়েরো

এনরিকে পিনিয়েরো কেরালত, এছাড়াও এনরিক পিনিয়েরো বা মার্কেস দে লা মেসা দে আস্তা নামে পরিচিত, ছিলেন একজন স্পেনীয় অভিজাত ব্যক্তি, যিনি ১৯৪০ সাল হতে ১৯৪৩ সাল পর্যন্ত বার্সেলোনার সভাপতির দায়িত্ব পালন করেছেন। এক সংবাদ প্রতিবেদনে পিনিয়েরো জানান যে, তিনি বার্সেলোনার সভাপতি হওয়ার পূর্বে, এই খেলা (ফুটবল) সম্পর্কে কিছুই জানতেন যা এবং তিনি কখনোই এই খেলাটি দেখেননি। তিনি তৎকালীন জেনারেল হোসে মোস্কার্দোর একজন ঘনিষ্ঠ বন্ধু ছিলেন। তিনি স্পেনের গৃহযুদ্ধের সময় জাতীয়তাবাদী দলের সাথে থেকে কাজ করেছেন এবং স্পেনের প্রতি তার আনুগত্যের জন্য পরবর্তীতে তাকে ক্লাবের সভাপতি হিসেবে নিযুক্ত করা হয়। ১৯৪৩ সালের কোপা দেল জেনারেলিসিমোর এক ম্যাচে রিয়াল মাদ্রিদের বিরুদ্ধে সেমিফাইনালের পর তিনি তার সভাপতির দায়িত্ব থেকে পদত্যাগ করেছিলেন। পিনিয়েরোর সভাপতি থাকাকালীন, ক্লাবটির নাম ও চিহ্ন পরিবর্তন করতে হয়েছিল। ১৯৪১ সালে একটি আদেশের মাধ্যমে, স্পেনে অ-স্পেনীয় ভাষার নাম ব্যবহার নিষিদ্ধ করা হয়েছিল; এর ফলস্বরূপ বার্সেলোনার নাম ক্লাব দে ফুতবল বার্সেলোনা হতে ফুটবল ক্লাব বার্সেলোনায় পরিবর্তন করা হয়েছিল। একই সাথে কাতালান পতাকা ব্যবহার করাও নিষিদ্ধ ছিল, এই জন্য ক্লাবের তৎকালীন চিহ্ন হতে কাতালান পতাকার চিহ্ন অপসারণ করা হয়েছিল। এছাড়াও তার সভাপতি থাকাকালীন, তিনি ক্লাবটির একটি হ্যান্ডবল দল গঠন করেন, যেটি বর্তমানে এফসি বার্সেলোনা হ্যান্ডবল নামে পরিচিত।

উৎস 
 Jimmy Burns (1998). Barça: A People’s Passion.

বহিঃসংযোগ 
 Piñeyro at www.fcbarcelona.com

১৮৮৩-এ জন্ম
১৯৬০-এ মৃত্যু
ফুটবল ক্লাব বার্সেলোনার সভাপতি
স্পেনীয় গৃহযুদ্ধের স্পেনীয় ব্যক্তি (জাতীয় গোষ্ঠী)